1975માં તત્કાલિન વડાપ્રધાન ઈન્દીરા ગાંધીએ દેશમાં કટોકટીની જાહેરાત કરી હતી. એ દિવસે દિલ્હીના રામલીલા મેદાનમાં જયપ્રકાશ નારાયણ સાથે જ અટલજીએ રેલીને સંબોધિત કરી હતી. 1977માં કટોકટી ખતમ થવા પર રામલીલા મેદાનમાં ફરીથી રેલી થઈ હતી જેમાં અટલ પણ સામેલ થયા હતાં. તેઓ સંબોધન માટે ઉઠયા તો તાળીઓના ગડગડાટથી તેમનું સ્વાગત કરવામાં આવ્યું હતું. થોડી વાર શાંત રહ્યા બાદ તેમણે કહ્યું હતું કે ‘બાદ મુદત મિલે હૈ દિવાને…’ આ પછી અમુક ક્ષણો માટે તેમણે આંખો બંધ કરી દીધી હતી. અટલ જિંદાબાદના નારા લાગ્યા તો તેમણે આંખો ખોલીને કહ્યું કે ‘કહને સુનને કો બહત હૈ અફસાને’ આ પછી ભીડ ફરી નારા લગાવવા માંડી હતી.